Batl a Sint Jaaziz Kee



Di Batl a St. Jaajiz Kee da-mi wahn shaat taim a faitn weh mi gaan aan fahn 3 tu 10 Septemba 1798, aaf di koas a wat da now Bileez. Bot da di laas batl pahn Septemba 10 da wat peepl meen wen dehn taak bowt di Batl a St. Jaajiz Kee. Di Spanish mi don chrai fu jraiv weh di Setlaz siks taim bifoa, moas resent eena 1779. Septemba 10, 1798, mi maak di laas laas taim di Spanish mi chrai fi tek oava di ayrya. Tudeh, di Batl a St. Jaajiz Kee da wahn nashanal poblik ahn bank haliday. Bot wat ih meen fu chroo fu chroo fu salabrayt di Tent a Septemba pen pahn wat da yu klaas ahn etnik bakgrong.